AQSh Ukrainada tinchlikparvar kuchlarni joylashtirish g‘oyasini qo‘llab-quvvatladi

AQSh Davlat departamenti rasmiy vakili Hizer Noyyertning ma'lum qilishicha, BMT tinchlikparvar kuchlarining Ukrainadagi mojaro hududida paydo bo‘lishi, mamlakat suverenitetini tiklashga yordam beradi. Bu haqda iz.ru xabar qilmoqda.
«Istalgan shunday kuchlar Ukrainaning barcha egallab olingan hududi, jumladan, Rossiya bilan chegarada tinchlik va xavfsizlikni ta'minlash uchun keng vakolatlarga ega bo‘lishi kerak», - deya qayd etgan Noyyert.
Uning so‘zlariga ko‘ra, Davlat departamenti mintaqada tinchlikparvar kuchlarning joylashtirilishini Ukraina fuqarolarini himoya qilishning bir vositasi sifatida ko‘rmoqda.
Avvalroq Ukrainaning mudofaa xarajatlari 6,2 mlrd dollargacha yetishi xabar berilgandi.